Dogter raak swanger; pa vas vir verkragtingArgieffoto Kapt. Thivhulawi Tshilate, woordvoerder van die polisie, het gesê die verdagte is Dinsdag in hegtenis geneem en word by die Heidelberg-polisiestasie aangehou. Sy saak is intussen tot 15 Julie uitgestel wanneer hy na verwagting om borgtog sal aansoek doen. Volgens Tshilate word daar beweer dat die pa sy 15-jarige dogter in April vanjaar na sy werkplek gevat het waar hy haar glo herhaaldelik verkrag het. Die beweerde verkragting het glo aan die lig gekom toe mense gesien het die meisie is swanger.